 Towbada iyo denbi dhaafka Allah la weydiisanayno ayaa nagu waajibta in aan soonka ku soo dhoweyno,qof kastana waxaa looga baahan yahay in uu badiyo nooc kastoo khayr ah, laakiinse haddii ay dhacdo in maalintii oo dhanna ay haweenayda jikada ama madbakha ku jirto oo cunto karis uun ku mashquulsan,ninkuna uu iska jiifo,waxaa hoos u dhacaya ajarkii soonka,Allah wuxuu yiri:towbad la imaada dhammaantiin,macnaha xagga Rabbi u noqda kulligiin suuradda Annuur,aayad lambar 31,saxiixul Bukhaarina waxaa ku xusan,xadiis uu soo weriyay abu Hureyra Allaha ka raalli noqdee kaasoo sheegaya,in rasuulka sallallaahu caleyhi wasallama uu yiri:magacii Allah baan ku dhaartaye,anigu waxaan maalintii Allah denbi dhaaf iyo towbadba weydiistaa in ka badan 70 goor. 